กินยาคุมมาประมาณ7เดือนแล้วค่ะ มีเพศสัมพันธ์กับแฟนบ่อยค่ะ แล้วเมื่อวันก่อนพึ่งมีเพศสัมพันธ์กับแฟนแล้วปล่อยในค่ะ ซึ่งตอนนั้นถึงเวลากินยาคุมพอดี อยากทราบว่าแบบนี้มีโอกาสที่จะท้องมั้ยคะ
สวัสดีค่ะ หากได้ทานยาคุมกำเนิดมาต่อเนื่อง 7 เดือนแล้ว และทานยาอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม และยายังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% โดยมีโอกาสที่จะตั้งครรภ์เพียง 3 คนใน 1,000 คนที่ทานยา